_:nbb1821ca70a94e989691dfd6b5f97f15xb0
<http://schema.org/articleBody>
"<img loading=\"lazy\" width=\"2000\" height=\"1311\" src=\"https://www.ertnews.gr/wp-content/uploads/2022/06/Burgina-Faso-jihadists-Attack.jpg\" class=\"webfeedsFeaturedVisual wp-post-image\" alt=\"\" style=\"display: block;margin: auto;margin-bottom: 5px;max-width: 100%\" srcset=\"https://www.ertnews.gr/wp-content/uploads/2022/06/Burgina-Faso-jihadists-Attack.jpg 2000w, https://www.ertnews.gr/wp-content/uploads/2022/06/Burgina-Faso-jihadists-Attack-300x197.jpg 300w, https://www.ertnews.gr/wp-content/uploads/2022/06/Burgina-Faso-jihadists-Attack-1024x671.jpg 1024w, https://www.ertnews.gr/wp-content/uploads/2022/06/Burgina-Faso-jihadists-Attack-768x503.jpg 768w, https://www.ertnews.gr/wp-content/uploads/2022/06/Burgina-Faso-jihadists-Attack-1536x1007.jpg 1536w, https://www.ertnews.gr/wp-content/uploads/2022/06/Burgina-Faso-jihadists-Attack-150x98.jpg 150w, https://www.ertnews.gr/wp-content/uploads/2022/06/Burgina-Faso-jihadists-Attack-600x393.jpg 600w, https://www.ertnews.gr/wp-content/uploads/2022/06/Burgina-Faso-jihadists-Attack-696x456.jpg 696w, https://www.ertnews.gr/wp-content/uploads/2022/06/Burgina-Faso-jihadists-Attack-1392x912.jpg 1392w, https://www.ertnews.gr/wp-content/uploads/2022/06/Burgina-Faso-jihadists-Attack-1068x700.jpg 1068w, https://www.ertnews.gr/wp-content/uploads/2022/06/Burgina-Faso-jihadists-Attack-1920x1259.jpg 1920w, https://www.ertnews.gr/wp-content/uploads/2022/06/Burgina-Faso-jihadists-Attack-641x420.jpg 641w, https://www.ertnews.gr/wp-content/uploads/2022/06/Burgina-Faso-jihadists-Attack-1281x840.jpg 1281w, https://www.ertnews.gr/wp-content/uploads/2022/06/Burgina-Faso-jihadists-Attack-741x486.jpg 741w, https://www.ertnews.gr/wp-content/uploads/2022/06/Burgina-Faso-jihadists-Attack-1482x972.jpg 1482w\" /><p>Σε νέα <strong>επίθεση τζιχαντιστών στη βόρεια Μπουρκίνα Φάσο, οκτώ άνθρωποι έχασαν τη ζωή τους</strong>, οι δύο εξ αυτών άμαχοι οι υπόλοιποι μέλη παραστρατιωτικής οργάνωσης, έγινε γνωστό  την  Πέμπτη 16/6.</p>\n<p><strong>Οι έξι ήταν εθελοντές  της οργάνωσης Υπεράσπιση της Πατρίδας</strong> (Volontaires pour la défense de la patrie, VDP), η οποία αναγνωρίζεται και υποστηρίζεται από το κράτος, διευκρίνισε ο αξιωματούχος της βόρειας επαρχίας Ναμεντενγκά.</p>\n<p>Η επίθεση εναντίον της βάσης παραστρατιωτικών έγινε την Τετάρτη  από πολυάριθμους ενόπλους οι οποίοι κινούνταν με οχήματα που διέθεταν τετρακίνηση και τρίκυκλα.</p>\n<p><strong>Η επίθεση διαπράχθηκε μερικά εικοσιτετράωρα μετά τη σφαγή δεκάδων αμάχων στην πόλη Σεϊτενγκά.</strong> Κατά τον πιο πρόσφατο επίσημο απολογισμό των θυμάτων, που δημοσιοποιήθηκε προχθές Τετάρτη, <strong>η έφοδος τζιχαντιστών στην πόλη αυτή είχε αποτέλεσμα να σκοτωθούν 86 άνθρωποι</strong>.</p>\n<p>Η VDP δημιουργήθηκε επί των ημερών του πρώην προέδρου Ροκ Μαρκ Κριστιάν Καμπορέ το 2019, στο πλαίσιο των προσπαθειών για την αντιμετώπιση της τρομοκρατίας των τζιχαντιστών.</p>\n<p>Ο κ. Καμπορέ ανατράπηκε με το στρατιωτικό πραξικόπημα που έγινε στα τέλη Ιανουαρίου, με επικεφαλής τον αντισυνταγματάρχη Πολ-Ανρί Σανταογκό Νταμιμπά, ο οποίος αυτοανακηρύχθηκε μεταβατικός πρόεδρος.</p>\n<p>Από το 2015, οι επιθέσεις τζιχαντιστών που ορκίζονται πίστη είτε στην Αλ Κάιντα ή στο Ισλαμικό Κράτος έχουν στοιχίσει τη ζωή σε πάνω από 2.000 ανθρώπους και έχουν εκτοπίσει σχεδόν 2 εκατομμύρια πολίτες στη χώρα 21 εκατομμυρίων κατοίκων, από τις φτωχότερες στον κόσμο παρά τα μεγάλα κοιτάσματα χρυσού που διαθέτει.</p>\n<p>Πηγή: ΑΠΕ-ΜΠΕ, dpa</p>\n<p>www.ertnews.gr</p>"
<https://anaskopisi.gr/cms/mpoyrkina-faso-nea-epithesi-tzixantiston-me-8-nekroys>